ดอกผลของทรัพย์ คืออะไร
ดอกผลของทรัพย์ คือ สิ่งที่งอกเงยเพิ่มขึ้นมาจากทรัพย์ หรือสิ่งที่เป็นผลผลิตจากทรัพย์นั้น เช่น มีวัว 1 ตัว แล้ววัวตัวนั้นออกลูกมา แบบนี้ลูกวัวก็เป็นดอกผล หรือผลไม้ที่งอกออกมาจากต้น หรือให้คนอื่นยืมเงินแล้วเก็บดอกเบี้ย จะกี่เปอร์เซ็นต่อปีก็ว่าไป แต่ดอกเบี้ยนี้ก็คือดอกผลชนิดหนึ่งเช่นกัน

ดอกผลของทรัพย์ตามกฎหมายเรื่องทรัพย์สิน จะแบ่งออกเป็น 2 ประเภท ได้แก่

1. ดอกผลธรรมดา เป็นดอกผลที่เกิดขึ้นมาตามธรรมชาติ และจะต้องถือเอาได้เมื่อขาดจากแม่ทรัพย์แล้ว ดังนั้น หากยังไม่ขาดจากแม่ทรัพย์ เช่น ผลไม้ยังติดอยู่กับต้น ยังไม่ได้ดึงออกมาหรือหล่นออกมา ก็ยังไม่ถือเป็นดอกผล

2. ดอกผลนิตินัย คือ ทรัพย์หรือประโยชน์อย่างอื่นที่ตกได้แก่เจ้าของทรัพย์ ซึ่งได้มาจากผู้อื่นที่ใช้แม่ทรัพย์เพื่อเป็นการตอบแทนในการใช้แม่ทรัพย์นั้นๆ เช่น ดอกเบี้ยที่ได้จากเงินที่ให้กู้ยืม ค่าเช่าที่ได้จากการนำบ้านออกให้เช่า เงินปันผลที่ได้มาจากการที่ลงทุน หรือกำไรที่ได้จากการขายของ เป็นต้น

ดอกผลของทรัพย์เป็นสิ่งที่เกิดหรืองอกออกมาจากตัวทรัพย์นั้น ถ้าจะถามว่าดอกผลนั้นเป็นของใคร ก็แน่นอนว่าโดยหลักจะต้องเป็นของเจ้าของทรัพย์นั้นอยู่แล้ว ใครเป็นเจ้าของทรัพย์ก็ได้ดอกผลที่เกิดจากทรัพย์ไป แต่มีข้อยกเว้นที่ดอกผลแม้จะเกิดจากทรัพย์ของเจ้าของ แต่เจ้าของอาจไม่ได้ดอกผลนั้นก็ได้ ดอกผลนั้นอาจจะเป็นของคนอื่นก็ได้
กฎหมายทรัพย์สิน-กรรมสิทธิ์-ทรัพย์อิงสิทธิ,ประมวลกฎหมายแพ่งและพาณิชย์,ความรู้พื้นฐานกฏหมาย